Diari Oficial de la Generalitat Valenciana


Sumari del DOGV 3485, del 30-04-1999 (1999/3841)

ORDRE de 14 d'abril de 1999, de la Conselleria de Presidència, per la qual es convoquen ajudes per al suport d'activitats de voluntariat de protecció civil.
------------------------------------------------------------------------------------------------------------------------------------------------------------

### Dades del document

Número de DOGV
:   3485

Data del DOGV
:   30-04-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/3841


Data del document
:   14-04-1999

Organisme emissor
:   Conselleria de Presidència

Tipus de document
:   Ordre

Descriptors 

:   * ajuda pública
    * servei voluntari
    * protecció civil
    * suport econòmic
    * administració local

ORDRE de 14 d'abril de 1999, de la Conselleria de Presidència, per la qual es convoquen ajudes per al suport d'activitats de voluntariat de protecció civil. [1999/M3841]
  
La creixent importància que els ciutadans atorguen a la seua autoprotecció front als riscos que amenacen l'entorn sociolaboral, així com la creixent col·laboració ciutadana, solidària, altruista i voluntària, amb els serveis relacionats amb protecció civil, en emergències extraordinàries, han donat lloc a una important demanda social per participar en activitats de voluntariat de protecció civil, a través d'agrupacions permanents, principalment d'ordre local.
  
Coneixedora de les iniciatives posades en pràctica des de diversos ajuntaments i col·lectius en favor d'un voluntariat que col·labore i participe amb les administracions públiques en les tasques relacionades amb la protecció civil, la Conselleria d'Administració Pública va iniciar, durant l'any 1994, una campanya per a promoure i fomentar la creació d'agrupacions de voluntaris amb aquesta finalitat, així com donar suport a les ja existents.
  
Per tant, i a proposta de la Direcció General d'Interior,
  
ORDENE:
  
Article 1
  
L'objecte de la present ordre és fomentar la vinculació voluntària i desinteressada dels ciutadans a la protecció civil, a través d'organitzacions orientades a la prevenció de riscos i a l'actuació en casos d'emergències extraordinàries.
  
Article 2
  
Podran sol·licitar les ajudes aquells ajuntaments de la Comunitat Valenciana que disposen d'agrupacions locals de voluntaris de protecció civil, les associacions o entitats amb què la Conselleria de Presidència tinga subscrits acords de col·laboració en matèria de protecció civil, com també les associacions que justifiquen labors habituals de col·laboració en matèria de protecció civil amb els ajuntaments on radiquen.
  
Article 3
  
Les ajudes tindran la naturalesa jurídica de subvencions, regulades en l'article 47 del Decret Legislatiu de 26 de juny de 1991, del Consell de la Generalitat Valenciana, pel qual s'aprova el Text Refós de la Llei de la Hisenda Pública de la Generalitat Valenciana, i les modificacions introduïdes per la Llei 14/1997 de 26 de desembre, de Mesures de Gestió Administrativa i Financera i d'Organització de la Generalitat Valenciana, i aniran destinades al finançament total o parcial de la subscripció de pòlisses d'assegurances que cobrisquen a la totalitat dels components del grup, respecte de l'assistència sanitària i indemnitzacions per mort i invalidesa, davant d'eventualitats en l'acompliment de les seues tasques com a voluntari.
  
Atés que les pòlisses són subscrites per períodes anuals no naturals, es podran subvencionar pòlisses el període de cobertura de les quals estiga comprés als anys 1998 i 1999, sempre que no hagueren sigut objecte de subvenció per l'Ordre de 2 d'abril de 1998, de la Conselleria de Presidència (DOGV núm. 3.224, de 17 d'abril de 1998).
  
Article 4
  
Les ajudes per a activitats del voluntariat de protecció civil seran finançades amb càrrec a la línia de subvenció 401/000/99, "Assegurances de voluntaris de protecció civil", del programa pressupostari 64.49.038.14 Protecció Civil i Extinció d'Incendis, amb un import global màxim destinat a aquestes de 6.000.000 de pessetes.
  
El valor màxim de cada ajuda no podrà depassar la quantia de 160.000 pessetes.
  
Article 5
  
L'import de les subvencions regulades en la present ordre, en cap cas, podrà ser de tal quantia que supere el cost de l'activitat subvencionada.
  
En el cas que el total de les quantitats sol·licitades siga superior a l'import global màxim destinat a aquestes, l'import de les ajudes, a concedir a cada sol·licitant, es podrà determinar per prorrateig segons els criteris que establisca la comissió de valoració (prevista en l'article 7, apartat 2).
  
Tota alteració de les condicions tingudes en compte per a la concessió de la subvenció, i en tot cas l'obtenció concurrent de subvencions o ajudes atorgades per altres conselleries, administracions o ens públics o privats, podrà donar lloc a la modificació de la resolució de concessió.
  
Articule 6
  
Els criteris de valoració que es tindran en compte per a atorgar les ajudes seran els següents:
  
a) Els riscos a què estiga sotmés el municipi.
  
b) El grau de cobertura dels serveis d'emergències que incideixen al municipi.
  
c) El grau d'aïllament geogràfic.
  
Article 7. Procediment
  
1. Iniciació
  
Les sol·licituds d'ajudes hauran de presentar-se en el Registre General de la Conselleria de Presidència (carrer de l'Historiador Chabás número 2, 46787 València) o en els registres de les delegacions territorials del Govern Valencià a Alacant i Castelló, com també en la forma prevista en l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Les esmentades sol·licituds s'hauran d'acompanyar de la següent documentació:
  
a) Còpia de l'acord del Ple en què es va acordar constituir l'agrupació local de voluntaris de protecció civil (els sol·licitants que en anteriors convocatòries hagueren presentat el citat document no estan obligats a fer-ho de nou).
  
b) Relació actualitzada de voluntaris, majors d'edat, amb els seus corresponents nombres de document nacional d'identitat.
  
c) Fotocòpia compulsada de la pòlissa d'assegurances de l'agrupació, amb la seua cobertura i data de venciment.
  
En la pòlissa haurà d'identificar-se inequívocament el col·lectiu assegurat i, en el seu defecte, caldrà aportar-se certificat de l'entitat asseguradora que acredite que el col·lectiu assegurat està format pels membres de l'agrupació de voluntaris corresponent.
  
d) Fotocòpia compulsada del rebut de la prima de la pòlissa, vigent en la data d'1 de gener de 1999.
  
En el supòsit que la pòlissa subscrita per l'ajuntament cobrisca a altres col·lectius, a més a més de l'agrupació, o tinga una cobertura superior a la de l'objecte de la present convocatòria, caldrà aportar un certificat de l'entitat asseguradora que acredite l'import corresponent a l'agrupació i la cobertura objecte de la present convocatòria.
  
e) Certificat de la Tresoreria General de la Seguretat Social acreditatiu d'estar al corrent de les seues obligacions front a la Seguretat Social.
  
f) Certificat de l'Agència Tributària acreditatiu de trobar-se al corrent de les seues obligacions tributàries.
  
g) Fitxa de manteniment de tercers, ajustada al model de l'annex I, degudament complimentada.
  
En les sol·licituds presentades pels ajuntaments no caldrà adjuntar els documents indicats en els apartats e) i f).
  
Les associacions o entitats amb què la Conselleria de Presidència tinga subscrits acords de col·laboració en matèria de protecció civil hauran d'adjuntar a la sol·licitud la documentació relacionada en els apartats b), c), d), e) f) i g).
  
Les associacions que no tinguen subscrits acords de col·laboració en matèria de protecció civil amb la Conselleria de Presidència hauran d'adjuntar a la sol·licitud la documentació relacionada en els apartats, b), c), d), e), f), g) i :
  
h) Certificat de l'ajuntament on radiquen aquestes, el qual acredite la seua col·laboració en dites labors.
  
i) Certificat del registre on figure inscrita.
  
El termini de presentació de sol·licituds serà de 30 dies naturals, comptadors des de l'endemà de la publicació d'aquesta ordre en el Diari Oficial de la Generalitat Valenciana.
  
2. Tramitació
  
La valoració i selecció d'instàncies s'efectuarà per una comissió integrada per:
  
- El cap del Servei de Planificació, de l'Àrea del Servei d'Emergències de la Direcció General d'Interior.
  
- Un representant de la Secretaria General de la Conselleria de Presidència.
  
- Dos representants de l'Àrea del Servei d'Emergències de la Direcció General d'Interior.
  
Si la sol·licitud no complira els requisits necessaris o faltara algun dels documents exigits, es requerirà per escrit a l'interessat pequè en el termini de 10 dies esmene la falta o acompanye els documents preceptius, advertint-li que, de no fer-ho així, es tindrà per desistida de la sol·licitud, arxivant-se aquesta sense més tràmit.
  
La comissió de valoració elevarà la seua proposta al conseller de Presidència, que resoldrà les ajudes sol·licitades en el termini màxim de tres mesos, comptadors des de la finalització del termini de presentació de sol·licituds, entenent-se desestimada si no es dictara resolució en el citat termini, sense perjudici de l'obligació que té l'administració de resoldre expressament totes les sol·licituds que se li formulen.
  
3. Recurs
  
Contra les resolucions del conseller de Presidència es podrà interposar potestativament recurs de reposició davant d'aquest, en el termini d'un mes, comptador des de l'endemà al de la seua notificació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua notificació. Tot això de conformitat amb allò ha establit en els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
Article 8
  
Els beneficiaris de les ajudes estaran obligats a:
  
a) Realitzar l'activitat que fonamenta la concessió de la subvenció.
  
b) La submissió a les actuacions de control financer que corresponga a la Intervenció General, en relació amb les subvencions concedides.
  
c) Comunicar a l'entitat concedent l'obtenció de subvencions o ajudes per a la mateixa finalitat, procedent de qualssevol administracions o ens públics.
  
d) Acceptar les normes fixades en aquesta convocatòria, així com aquelles que la Direcció General d'Interior establisca per al seu desplegament i seguiment.
  
e) Mantenir actualitzat, amb la companyia d'assegurances, el llistat de voluntaris coberts per la pòlissa d'accidents.
  
Disposicions finals
  
Primera
  
Aquesta ordre entrarà en vigor a l'endemà de la seua publicació en el Diari Oficial de la Generalitat Valenciana.
  
Segona
  
Contra la present ordre, que posa fi a la via administrativa, es podrà interposar, potestativament, recurs de reposició davant del mateix òrgan que dicta aquesta, en el termini d'un mes, comptador des de l'endemà de la seua publicació, o bé, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la seua publicació. Tot això de conformitat amb allò que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment Administratiu Comú i en els articles 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 14 d'abril de 1999
  
El conseller de Presidència,
  
JOSÉ JOAQUÍN RIPOLL SERRANO
  
ANNEX I
  
Manteniment de tercers, proveïdors
  
Alta d'entitat de crèdit
  
Dades del proveïdor
  
Nom o raó social: ...
  
NIF/CIF: ...
  
Domicili: ...
  
Població: ... Codi postal: ...
  
Titular del compte bancari: ...
  
Entitat financera: ... Codi banc: ...
  
Domicili: ... Localitat: ... Codi sucursal: ...
  
Compte corrent número: ...
  
Declare que són certes les dades dalt indicades i que identifiquen el compte i l'entitat financera a través de les quals desig rebre els pagaments que, en la qualitat de proveïdor de la Generalitat Valenciana, em puguen correspondre.
  
Signatura
  
..., ... de ... de 1999
  
(lloc) (data)
  
Signat per: ...., document nacional d'identitat número: ... en qualitat de: ...
  
Verificació de les dades per part de l'entitat bancària
  
Segell i firma de l'entitat bancària
  
Signat per: ...
  
DNI número: ...
  
En qualitat de: ...
  
Qualsevol modificació o variació posterior que afecte les dades dalt consignades (canvi de titularitat, poder, compte corrent, entitat financera, etc.), haurà de comunicar-se necessàriament al centre emissor de la despesa i complimentar nova fitxa de manteniment de tercers.
  
Si la modificació consistira en canvi d'entitat financera, això no suposaria l'anul·lació de la que figurara en la present fitxa, excepte manifestació.
  
Certificat a emplenar per part de l'administració pública
  
Certifique: Que es compleixen els requisits de les instruccions de la circular de la Intervenció General de 14 de febrer de 1992.
  
València, ... de ... de 1999
  
El secretari general